<<ที่นัดหมายดวลวงสวิง>>

     ห้าง Seacon square ชั้น 4 บริเวณตรงกลางๆห้างครับ 

<<โปรขี้บ่น ชี้แนะไกด์ไลน์>>

     น้อง GB และทีมงาน ติดตามผลงานน้องก้อนมานาน และชอบพอน้องก้อนพอสมควร ไม่ว่าเทศกาลใดๆ น้องก้อนอินเทรนด์เสมอๆ เปลี่ยนแปลงแต่งกายไปได้เรื่อยๆ แต่คิดว่าคงไม่มีใคร ถามก้อนเป็นแน่ ว่าก้อนหน่ะ...เต็มใจบ้างไหม 555+ 

     หลังจากประเด็นดราม่า ยิ่งกว่าเพลงอะไรกันหว่า ที่มันมีงูออกมา 555+ ว่าใช้กระทะดำรุ่นใหม่แล้วเกิดปัญหาเยอะแยะ ทั้งหม้อดำ น่าลำไย ซุปไหลย้อยเป็นสีคล้ำ หรือทำให้ร้อนช้าบ้างอะไรบ้าง ทางร้านก็น้อมรับปรับปรุงเป็นอย่างดี และทำการเลิกไปในหลายๆสาขาอยู่พักนึง ซึ่งจริงๆแล้ว หลังจากที่ถามๆเพื่อนๆผู้ชำนาญมา มันก็เกิดจากหลายๆสาเหตุ ทั้งกรรมวิธีการล้าง เตรียมกระทะ หรือแม้แต่ตัวผักกาดหอมเอง ที่มีสารประเภท ครอโรฟิลล์ เมื่อทำปฎิกิริยากับความร้อนและน้ำมันที่เคลือบผิว ก็จะทำให้เกิดเหมือนคราบสีดำขึ้น (ทีมงานบอก เฮ้ย..ดูมีความรู้ 555+) เลยทำให้บางสาขามีการเลิกขายเลยก็มี 555+ ส่วนทางเราเองก็ไม่ได้ทันไปลองในช่วงแรก เพราะดันมัวแต่ไปแวะร้านลาบ 555+ ไม่ใช่ เพราะร้านได้ปิดพับลดสาขาลงไปซะก่อน ตามนโยบายแก้ไขของทางร้าน เลยเก็บกดความกระสันไว้นาน อยากจะพิสูจน์ดู 555+

     โดยเตาแม่เหล็กฟ้าและกระทะรุ่นใหม่นั้น ทางมังกรเขียวเราได้ทำการจดลิขสิทธิ์ไว้แล้ว หากใครจะเอากระทะทองเหลืองมาพ่นดำ ก็ทำได้อยู่ แต่คาดว่ามะเร็งจะมาตามหา ดั่งเจ้าหนี้แน่นอน 555+ โดยมีการพัฒนาปรับปรุงในหลายๆด้านเพื่อความสราญของนักปิ้ง ด้วยคอนเซ็ป Black pan ที่จะทำให้เนื้อจะสุกได้ภายใน 3 นาที กระทะมีพื้นที่มากขึ้น ปิ้งได้มากขึ้น ระบบขดลวดของเตาทำให้เกิดความแตกต่างระหว่างโซนปิ้งและต้มทำให้ปิ้งหรือต้ม ใช้ได้อย่างมีประสิทธิภาพ เคลือบด้านหน้ากระทะ ทำให้ปิ้งแล้วไม่ติด ขยายความกว้างขอบกระทะต้มและน้ำซุปท่วมท้นได้ดีขึ้น ส่วนจะส่งผลดีต่อระบบการย่อยที่แสนทารุณของเรา หรือเป็นเตาโฆษณาเกินตัว เหมือนบางยี่ห้อ ที่อะไรคิงๆนั่นอ่ะ 555+ คงต้องรอไปลุ้นกันดูจ๊ะ ....หวดเลย !!!

 <<หลุมแล้วหลุมเล่า ที่เราฝ่าฟัน>>

     - ชุดหมูสุดประหยัด (219 บาท) ????????????: 21 ชิ้นสไลด์แบบบางกำลังดี พร้อม คามะจัง เส้นอุด้ง แครอทและข้าวโพด สร้างความพอใจให้เราพอใช้ได้ เนื้อไม่แห้งมากไป ใช้ไฟไม่ต้องแรง

     - เนื้อหมูคูโระบุตะ (- บาท) : 5 ชิ้นดูดีงาม สีแดงสวย ลายไขมันแทรกสวยดีไม่เบา เนื้อนุ่ม บางกำลังดี หอม

     - เบคอนเนื้อหมู (- บาท) : มันแทรกดี เนื้อย่างออกมาแล้วหอม กรอบ เกรียมกำลังดี เนื้อนิ่มหวาน พอใช้ได้จ๊ะ

     - สามชั้นเนื้อหมูคูโระบุตะ (- บาท) : มันแทรกสวยดูดี มันไม่หนา ไม่เยอะจนเกินไป เนื้อแดงดูสดสวย ย่างมาแล้วเนื้อนิ่มๆ นวลๆ หยุ่นๆ มัน หวาน ดีใช้ได้จ๊ะ

     - ลูกชิ้นหมู (- บาท) :4 ตุ้ม หวังชุ่มชื่น จากเนื้อหมูบดผสมมัน ได้ความนิ่มนุ่ม หยุ่นๆ ฉ่ำๆ เนื้อละเอียด หอมดีใช้ได้ ดีใช้ได้จ๊ะ

     - เครื่องดื่มรีฟิล (39 บาท)

<<จบแมทช์เช็คคะแนนกันหน่อย>>

     >รสชาติ – 3/5 : วัตถุดิบและรสสัมผัสนั้นถือว่าดีใช้ได้เช่นเดิม การใช้กระทะและเตาไฟฟ้าแบบใหม่ ไม่ได้ส่งผลกระทบด้านรสชาติหรือรสสัมผัสแต่อย่างใด  ไม่ต้องใช้บริการมือปราบสัมภะเวสีมาช่วยตรวจตรา 555+ แม้ลึกๆแอบจะรู้สึกว่าร้อนช้าไปสักนิด และคุมอุณหภูมืได้ยาก เดี๋ยวแรงเดี๋ยวเบาแปลกๆ 555+ แต่ก็พอถูลู่ถูกังไปได้ รวมๆแล้ว ก็แอบหิวน้ำเหมือนเดิม 555+ รวมๆแล้ว เนื้อสัตว์ต่างๆดีใช้ได้ สดสะอาดดี ความเข้มข้นดีใช้ได้ กลิ่นดีพอใช้ได้ ความจัดจ้านพอใช้ได้ หน้าตาและสีสันน่าทานดีพอใช้ได้ครับ

     >ราคา – 3/5 : พอแวะหากัน กระชับความสัมพันธ์ก็พอ คุณภาพอาหารพอทานได้ ส่วนปริมาณยังไม่สาแก่ใจเราเท่าใด แถมน้ำท่า ราคาโหดไม่เบา น้อง GB ก็ คิดๆนะว่า เพื่อนก้อนนี่...เขี้ยวไม่ธรรมดา มิน่าถึงโชว์มา 2 เขี้ยวเลยน้า...

     >บรรยากาศ – 3.5/5 : สาขานี้ใหญ่ดีใช้ได้ครับ แต่ออกจะดูเก่าๆไปนิด โต๊ะ-เก้าอี้เรียบง่าย แต่ก็มีเบาะให้นั่งนิ่มๆกันเพลิน และโต๊ะแนววงกลมให้ได้นั่งกันแบบครอบครัวๆล้อมวงกัน มีประมาณ 30-40 โต๊ะ เน้นโทนน้ำตาลและเขียวตัดสลับบ้าง ความสะอาดดูโอเคร พอใช้ได้ครับ

     >บริการ –4/5 : สาขานี้พนักงานร้านต้อนรับเราดีใช้ได้ ยิ้มแย้มแจ่มใสและพูดคุยสุภาพดี ให้คำแนะนำและอธิบายได้ดีใช้ได้ เชียร์แขกดีพอใช้ได้ การบริการรวดเร็วดี ดูดูแลเราดีไม่เบาเลย การตระเตรียมอาหารนั้นรวดเร็วดี สถานที่จอดรถสะดวกสบายดีใช้ได้ครับ

<<แคดดี้คู่ใจ กระซิบบอก >>

     พอได้นะก้อน 555+

===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

